open-index/open-wikipedia-markdown huggingface dataset:
محمود سامى البارودى

**محمود سامى حسن حسنى البارودى المصرى** ( دنقلة،السودان ، 6 اكتوبر 1839- القاهرة ، 12 ديسمبر 1904) لقب بـ **شاعر السيف و القلم** ، شاعر مصرى من قاده الثوره العرابيه (1881). كان من اصل مملوكى. تعلم فى المدرسه الحربيه فى القاهرة. و زار الأستانه ، و لما رجع مصر اشتغل فى مناصب كتيره فى الجيش و الاداره. اشترك فى حمله كريت ( 1868 ). فى 4 فبراير 1882 شكل وزاره الثوره ( العرابيه ) ، و حاكمه الانجليز ، و نفوه على جزيره سيلان ( سريلانكا دلوقتى ) عشان اشترك فى الثوره ، فعاش هناك 17 سنه. كتب " المختارات " اللى جمعها لتلاتين شاعر. بيعتبر باعث النهضه الشعريه الحديثه فى مصر و كان ليه اثر كبير على تطوير الشعر المصرى.
## مصادر

250px|thumb|يمين| '''محمود سامى البارودى'''
thumb|يمين|'''محمود سامى البارودى'''

تصنيف:مواليد 1839
تصنيف:وفيات 1904
تصنيف:عسكريين مصريين
تصنيف:رؤساء وزرا مصريين
تصنيف:وزراء داخليه مصريين
تصنيف:وزراء دفاع مصريين
تصنيف:سياسيين مصريين
تصنيف:شعرا مصريين
تصنيف:وطنيين مصريين
تصنيف:ثوريين مصريين
تصنيف:مصريين يونانيين
تصنيف:بحراويه
تصنيف:ناس من ايتاى البارود
تصنيف:الثوره العرابيه
تصنيف:تاريخ مصر
الباستيل

thumb|300px|اقتحام الباستيل 1789
**الباستيل** - بالفرنساوى: La Bastille، سجن و حصن فى باريس، فرنسا، اتشيد فى القرن 14. بقى رمز للجور و الإستبداد نتيجة نظام الجوابات المبصومه اللى بإمضة الملك عليها كان ممكن اى حد يتقبض عليه و يتسجن لأى مده من غير محاكمه. هاجمه ثوار الثوره الفرنساويه و هدوه يوم 14 يوليه 1789، فبقى اليوم ده عيد قومى فى فرنسا.

تصنيف:تاريخ فرنسا
تصنيف:باريس
تصنيف:ثوره فرنسيه
بابر

thumb|300px|بابر 1482 - 1530
**بابر** - بالانجليزى : Babur - ، الاسم الشايع ل**ظهير الدين محمد** ( 1482 - 26 ديسمبر 1530 )، مؤسس امبراطورية المغول فى الهند Mughal dynasty ، سليل تيمورلنك. غزا الهند من أفغانستان و سيطر على معظم مناطق الهند الشماليه ( 1525 - 1526 ). كان عبقرى فذ فى شئون الحرب و الإداره، و فى العلوم و الفن. سيرة حياته و غزواته اللى كتبها بنفسه بتعتبر تحفه ادبيه. جد الملك اكبر.

تصنيف:مواليد 1483
تصنيف:مغول
تصنيف:ملوك
تصنيف:مواليد 1482
تصنيف:وفيات 1530
بابوس السكندرى

thumb|150px|ترجمة كتاب بابوس

** بابوس** - باليونانى : Πάππος ὁ Ἀλεξανδρεύς ، بالانجليزى : Pappus of Alexandria -،( ازدهر ح 300 ) ، عالم رياضيات مصرى- يونانى عاش فى اسكندريه ، مصر. سجل اعمال اللى سبقوه و زود عليها كتير فى كتابه " **مجموعة الرياضيات** " ( 8 اجزاء ). لعب دور كبير فى نهضة الهندسه فى القرن 17. ديكارت شرح كتير من نظرياته و مسائله الهندسيه.

تصنيف:علما
تصنيف:اسكندرانيه
محمد رضا بهلوى

**محمدرضا شاه پهلوی** (بيتنطق بالفارسى:  *Mohammad-Rezā Shāh Pahlavi*) (26 اكتوبر 1919 ، طهران – 27 يوليه 1980 ، القاهره) كان شاه ايران من 16 سبتمبر 1941 لحد ما اطاحت بيه الثوره الايرانيه (الاسلاميه) فى 11 فبراير سنة 1979 و اطاحت معاه بالحكم الملكى فى ايران. بهلوى حكم البلد بالنظام الملكى المطلق بعد ما خلف ابوه رضا بهلوى اللى خلعه الانجليز ، و بعد الثوره سافر لـ مصر ومات فيها و إتدفن فى القاهرة فى جامع الرفاعى من بقية ملوك اسرة محمد على باشا. شاه ايران اتجوز الاميره فوزيه بنت فؤاد الاول اخت الملك فاروق و اتطلقو فى 17 نوفمبر 1948. الشاه اتجوز تانى ثريا بختيارى و اخر واحده اتجوزها كان اسمها فرح ديبا اللى خدت لقب امبراطورة ايران.

## صور

ملف:Naval flag of Iran 1933-1980.svg| علم ايران
ملف:Shah and Farah.jpg|محمد رضا بهلوى مع مراته التالتة والأخيرة الشاهبانو فرح ديبا.
ملف:MohammadRezaPahlavi1977.jpg|الشاه مع الشاهبانو سنة 1977 فى امريكا
ملف:Queen Farah of Persia Egyption President Anwar Sadat Mohammad Reza Shah Pahlavi of Persia 1975.jpg| الشاه مع الرئيس المصرى أنور السادات 1975
ملف:Pahlavis meet Indira Gandhi in India, 1970.jpg|محمد رضا بهلوى ومراته فرح ديبا يستقبلان انديرا غاندى سنة 1970
| صورة حفل جواز محمد رضا بهلوى والأميرة فوزية و فى الصورة الملكة فريدة مرات الملك فاروق
| محمد رضا بهلوى و ملكة فوزية و ابتهما الأميرة شاهيناز
| محمد رضا بهلوى مع ولى عهد الملك فاروق الأمير محمد على توفيق
| محمد رضا بهلوى والأميرة فوزية مع الملك فاروق
| جواز محمد رضا بهلوى والأميرة فوزية
ملف:Fawzia-RezaShah-Nazli-MohammadRezaPahlavi.jpg|محمد رضا بهلوى ووالده رضا بهلوى مع نازلى ملكة مصر القرينة وقت زواجه من فوزية بنت فؤاد الأول عام 1939
ملف:Mohamad Reza Shah Pahlavi in hospital 1949 jpeg.jpg|محمد رضا بهلوى عام 1949م فى المستشفى بعد عملية الاغتيال الفاشلة
ملف:Shah raft.gif| خبر مغادرة الشاه عام 1979 على  واحده من الجرانيل الايرانية.
ملف:Tomb of Mohammad Reza Pahlavi 2.jpg|  اوضه قبر محمد رضا بهلوي


## مصادر

تصنيف:مواليد 1919
تصنيف:وفيات 1980
تصنيف:ملوك ايرانيين
تصنيف:ايرانيين عاشو فى مصر
تصنيف:توائم
تصنيف:مرضى السرطان
تصنيف:قاده وصلو السلطه عن طريق انقلاب
ستاد المقاولين العرب

**ستاد المقاولين العرب** هوه ستاد متعدد الاستخدامات موجود فى القاهرة. الملعب ده دايم بييجى فيه ماتشات كرة القدم وبيستضيف ماتشات الرجوع لنادى المقاولون العرب ، الملعب ده اتسعت بـ60,000 متفرج اقيمت فيه ماتش الاهلى والمقاولون العرب

تصنيف:ملاعب مصرية
تصنيف:ملاعب عربية
مقاولين عرب
استاد الاسماعيليه

**استاد الاسماعيليه** (Ismailia Stadium) هوه استاد متعدد الاستخدامات موجود فى مدينة الاسماعيليه ، وبيتسع لأكتر من 35،000 متفرج 

استاد الاسماعيليه بيستضيف مباريات النادى الاسماعيلى ، وهو واحد من ست استادات تم استخدامها فى بطولة كاس الامم الافريقيه 2006

## شوف كمان
* ستادات كورة القدم فى مصر

## مصادر

تصنيف:الاسماعيليه
اسماعيليه
تصنيف:ملاعب مصرية
تصنيف:نادى الاسماعيلى
تصنيف:ستادات كاس امم افريقيا 2006
تصنيف:ستادات كاس امم افريقيا 2019
ستاد سعود بن جلوى الرياضيه

**ستاد سعود بن جلوى ** يسمى رسمى(**ستاد مدينة الامير سعود بن جلوى الرياضية**) ، هو ملعب موجود فى مدينة الخبر فى السعودية ، الملعب يستضيف جولات الدورى السعودى الممتاز ودورى الدرجة الأولى السعودى ، يتسع الملعب لـ 20,000 مشجع .

## معلومات مختصرة
دى معلومات مختصره عن ستاد سعود بن جلوى رياضيه
* الافتتاح : 1982
* المدينة : الخبر
* السعة : 20,000
* مدير الملعب : أ/فيوصل الذيابي
* تليفون: 03574645
* فاكس : 038571001

## مصادر
* http://www.bdnia.com/?p=1636 تعريف عن كل الملاعب السعودية باختصار

سعود
تصنيف:ملاعب عربية
ستاد ازادى

**ستاد ازادى** (فارسي:ورزشگاه آزادی)، ده ستاد رياضى لكل الاستخدامات الرياضيه موجود فى طهران, ايران. الملعب ده بشكل عام معمول لـ"كورة القدم"، وكمان العاب بتستخدمه زى ملاعب التدريب ورفع الأثقال والكرة الطايرة وكتير من الرياضات التانية، واللى بناه الشاه محمد رضا بهلوى شاه ايران فى عهد النظام الملكى. وفعلاً اتبنا سنة 1971م بحيث بياخد أكتر من 90,000 متفرج, وسماه ورزشكاه آزادى بالفارسي، ومعناته آزادى "الحرية".
thumb|300px|استاد أزادى

## مناسبات
استضاف بطولة الالعاب الاسيوية سنة 1974م، والاستاد ده هو الملعب الرئيسى فى كل الرياضات.

## تغيير الاسم من العهد الملكى فى عهد الثورة
الملعب بعد تأسيسه سنة 1971م، امر الشاه محمد رضا بهلوى بتسمية ملعب "آريامِهر"، وبعد الثورة اتغير الاسم لـ أزادى .

## تغيرات فى الملعب
سنة 2002 ميلادية ، حصل تطوير فى الاستاد، زى تركيب مقاعد زيادة، و تركيب نظام التدفئة تحت الارض زى ما وعدت ادارة الملعب بـ انها حتطور مقاعد زيادة فى المستوى الفوقانى من الملعب وانتهت اعمال التجديد سنة 2003 و بقت من أحسن الملاعب الايرانية دلوقتى.

## الدورى الايرانى اتسمّا كاس الخليج الفارسى
الملعب ده دايماً بس لنادى الاستقلال ونادى بيسربولس الايرانيين ، وهما لعبو المباراة ضمن الدورى الايرانى، والغريب ان لما استضافت بطولة كاس الخليج العربى من سنة 1970م، ايران اعترضت على المشاركة ورفضت رفض كامل، و ده بسبب تسمية الخليج العربى والايرانيين بسمّوه الخليج الفارسى و دى تسمية تاريخية موجودة فى العصر القديم. لحد ما اتأسست بطولة جديدة سمتها كاس الخليج الفارسى احتجاج على مشاركة المنتخبات الخليجية بتسمية الخليج العربى.

## فوضى امنية سنة 2006
فى تصفيات اسيا لكاس العالم 2006، وفى نهاية جولة الذهاب بين ايران واليابان، حصلت فوضى فى شارع طهران اللى أدى لـ موت 7 من اشخاص.

تصنيف:ملاعب عالمية
تصنيف:ملاعب اسيوية
تصنيف:ايران
تصنيف:ستادات رياضيه فى ايران
ازادى
ازادى
ازادى
نادى الاسماعيلى

**النادى الإسماعيلى** هو نادى كرة قدم مصري، اتأسس سنة 1924، فى الاسماعيليه، بمصر. يشارك فى الدورى المصرى الممتاز. ملعب الفريق هو ملعب الإسماعيلية اللى يسع 35،000 متفرج.

## البطولات الى اخذها الاسماعيلى

### [[الدورى المصرى الممتاز]]

#### 3 مرات
(1967 - 1991 - 2002)

### [[كاس مصر]]

#### مرتين
2000 - 1997

### [[دورى القناة]]

#### مرة
بطولة افريقيا

مرة

ووصل للنهائى مره ولم يخض المبارة النهائية بسبب الحرب وقتها

## شوف كمان
ليستة نوادى كرة القدم المصريه
محافظة الاسماعيليه
استاد الاسماعيليه

نادى الاسماعيلى
تصنيف:نوادى مصريه
تصنيف:نوادى كورة قدم
العماره المصريه الشعبيه

تصغير|300px|بيت ع الطراز الشعبى المصرى
**العمارة المصرية الشعبية** ، طراز بنا مصرى فريد من نوعه. مقوماته فى نسبه الهندسيه و زخارفه فيها جمال متكامل. بيتشاف بالذات فى صعيد مصر و النوبه فى المبانى المصنوعه من اللبن. بيتميز طراز البنا الشعبى المصرى بقربه من البنا الفرعونى.

عماره
مصريه شعبيه
مصريه شعبيه
المعمار المصرى القديم

[thumb|left|400px| [معبد ادفو .]]
**المعمار المصرى القديم** او العماره المصريه القديمه هو نظام البنا المصرى فى العصور الفرعونيه.

## مميزاته
بتتسم بالمعابد و المقابر الراسخه ، و الحيطان السميكه اللى مافيهاش فتحات كتيره ، و اللى بتغطيها رسومات و نقوش و كتابات هيروغليفيه ملونه. طراز البنا المصرى القديم فيه مهابه و عظمه و بيأثر فى نفس اللى بيشوفه.

## اشهر العماير
من اشهر العماير دى الاهرامات و معبد الكرنك و الدير البحرى.

## مصادر

تصنيف:مصرولوجيا
معمار
مصرى قديم
معمار
العلمين

**العلمين** ، بلده فى غرب مصر، على ساحل البحر المتوسط ، على بعد حوالى 115 كم غرب اسكندريه .

فى 1 و 2 فبراير سنة 1942 ، و قت الحرب العالمية التانية ، حصلت فيها معركه عسكريه كبيره و حاسمه بين الإنجليز بقيادة مونتجومرى و الالمان بقيادة روميل. انتصر مونتجومرى على روميل فى المعركه دى اللى اتسمت معركة العلمين.

## لينكات برانيه
* 
## مصادر

تصنيف:محافظه مطروح
علمين
علمين
عيد العنصره

thumb|left|300px|عنصر الروح القدس حل على الرسل
 
**عيد العنصرة** Pentecost ، عيد يهودى و مسيحى ، يقصد به فى اليهوديه الشكر على محصول الجنى، و فى نفس الوقت ذكرى نزول الشريعه الموسويه و الوصايا العشره ( الخروج 23 : 16 ) . يحتفل به اليهود بعد عيد الفصح بخمسين يوما ، و مدته 7 أسابيع ، و لده سمى فى "الكتاب المقدس " عيد الأسابيع ". ، و " عيد الحصاد " ، و " عيد البواكير ".
   
فى المسيحيه تطور، و بقى يوم الحد السابع بعد القيامه ، ذكرى حلول " عنصر " الروح القدس على الرسل بعد قيامة المسيح بخمسين يوما ( اعمال الرسل 2 ).
## شوف
اعياد مسيحيه

تصنيف:مسيحيه
تصنيف:يهوديه
تصنيف:اعياد
عنصره
عيد الفصح

**عيد الفصح** Passover ف اليهوديه بيعتبره اليهود ذكرى خروج بنى اسرائيل من مصر هربانين من فرعون، و تعديتهم البحر ( كلمة فصح معناها " تعديه " ).
## شوف
اعياد يهوديه
## مصادر

100px|center

فصح
فصح
فصح
عيد الميلاد

**عيد الميلاد** او **الكريسماس** (بالانجليزى: Christmas) فى المسيحيه ذكرى ميلاد المسيح. بييجى بعد صيام اربعين يوم (صوم الميلاد). فى الغرب ميعاده 25 ديسمبر ، و فى مصر (الكنيسه القبطيه الارتودكسيه) يوم 29 كياك اللى بيوافق 7 يناير. بيترافق العيد مع صلوات و مراسم و احتفالات من المسيحيين حوالين العالم.

## تاريخ
المورخ المقريزى  قال ان ابام الدوله المملوكيه فى مصر كان بيعتبر من اكبر اعياد مصر و كانت الكنايس بتتزين ، و كان السلاطين بيوزعو فيه حلاوه و جلاب و زلابيا و سمك بورى و هدايا علا الامرا ، و كانت بتتعمل احتفالات و العاب ناريه. و كانت الناس فى مصر بغض النظر عن الديانه بتشترى شمع ملون و فوانيس كانو بيعلقوها علا الدكاكين و فى الاسواق.

## تقاليد
بيرتبط بتقاليد زى هدايا و تهانى و مساعدة 
اللى محتاجين مساعده  و تزيبن و تنوير شجرة عيد الميلاد و تماثيل مغارة الميلاد و بابا نويل و الحان زى Jingle Bells .

## شجرة عيد الميلاد
* بيرجع اصل عمل "شجرة عيد الميلاد" بعنى شجرة الكريسماس لتقاليد المانيا
* شجرة عيد الميلاد رمز للعدرا مريم و النور اللى جواها رمز لجنين المسيح اللى كان جوا العدرا مريم لما حملت فيه

.

## بابا نويل
بابا نويل شخص خيالى بيدى هدايا للاطفال الطيبين و الناس الطيبين فى الكريسماس

[تصغير|[بابا نويل من مظاهر الكريسماس|بديل=]]

## مزيكه Jingle Bells

## شوف كمان
* بابا نويل
* شجرة عيد الميلاد
* مغارة الميلاد
* اعياد مسيحيه

## لينكات برانيه

## مصادر

ميلاد
ميلاد
ميلاد
ميلاد
غجر

**الغجر** (انجليزى: Gypsy) شعب رحال، تعداده اكتر من مليون، منتشرين فى كل قارات العالم. بيحتمل انهم من اصل هندى شرقى، بيتكلموا لغه هنديه-ايرانيه اسمها رومنى، و بيتمسكوا بعادات و تقاليد معينه، و بيعيشوا على التجاره. ديانتهم حسب دين البلد اللى بيعيشوا فيها. أهم مراكزهم المجر و رومانيا و فيه غجر عايشين فى شمال لبنان و معروفين هناك باسم "النور"
[left|thumb|350px|مجموعة من الغجر فى [بلجاريا]]
كلمة چيبسى Gypsy الانجليزيه من القرن الستاشر و كلمة خيتانو Gitano الأسبانيه و جيتان Gitan الفرنسيه جت من انهم افتكروا ان الغجر اللى راحوا اوروبا اياميها كانو مصريين egyptians من مصر egypt .

الغجر بيحبوا الحريه و مسالمين و بيحبوا المرح و ما بيتدخلوش فى السياسه، لكن مع كده بيعانوا من التمييز العنصرى و العقبات البيروقراطيه اللى بتفرضها الدول فى العصر الحديث ، اتعرض الغجر لاضطهاد كبير فى اوروبا على ايد النازى الألمان وقت الحرب العالميه التانيه

## مصادر

تصنيف:غجر
تصنيف:مجموعه عرقيه
استاد فيصل بن فهد

**ستاد الامير فيصل بن فهد بن عبدالعزيز** على اسم امير الرياضة السعودية فيصل بن فهد بن عبد العزيز ال سعود, و هوه ابن الملك فهد.

موجود فى وسط العاصمة السعودية الرياض، فى حى الملز، وده بيتحوى على ملعب كرة القدم اللى بتقام يا طويل العمر ديم فيه بطولة الدورى السعودى لدرجات الممتازة والأولى والتانية، وبياخد حوالى 30،000 متفرج، و كان اسم الملعب القديم (ملعب رعاية الشباب بالملز)، و هو ملعب رئيسى فى تاريخ الكرة السعودية قبل مايظهر استاد الملك فهد الدولى فى التمانينيات.

## أهم المناسبات فى تاريخ الملعب
استضافة بطولة كاس الخليج العربى للمرة التانية سنة 1972م فى العاصمة السعودية الرياض، واللى كسبها المنتخب الكويتى، وبردو فى نهائيات كاس الملك السعودى وكاس الإتحاد السعودى لكرة القدم سابق (كأس الامير فيصل بن فهد)، وهى لسه لحد دلوقتى بتستخدمه فى ماتشات الدورى السعودى للدرجة الممتازة وكاس ولى العهد السعودى وغيره، بس حتكون النهائى فى ملعب الملك فهد الدولى بالرياض.

## معلومات سريعة عن الملعب

* الافتتاح :1971
* المدينة : الرياض
* السعة : 25000
* مدير الملعب : أ/ محمد قزعان العتيبي

## مصادر
* http://www.bdnia.com/?p=1636 تعريف مختصر عن الملاعب السعودية.

فيصل بن فهد
باى (رياضيات)

**الپاى** () عدد ثابت فى الرياضيات رمزه و هوh عباره عن النسبه بين محيط دايره لقطرها و بيساوى تقريبا 3.14159 و بيعتبر ثابت مهم جدا فى الرياضيات و الفيزياء و العدد **باى** مش نسبى يعنى مش ممكن كتابته على صوره كسر (a/b a,b اعداد صحيحه). و هوh كمان عدد متسامى يعنى مش جبرى
thumb|90px|left|حرف الπ الصغير, يستعمل لتعبير عن قيمه العدد الثابت
الحرف π بينطق * پاى"* و هوh حرف اغريقى اول من استعمله لتمثيل القيمه 3.14 كان العالم ويليام جيمس سنه 1707 و الحرف متاخد من الكلمه περίμετρος و معناها المحيط و نشرها عالم اسمه ليونارد اويلر سنة 1737.

**باى** بالتقريب ل20 بيته عشريه بتساوى 3.14159265358979323846 و دلوقتى ممكن حساب قيمه "باى" باجهزه الكمبيوتر لحد تريليون بيته عشريه.

فيه تقريبات على صوره كسر للعدد **باى** منها 22/7 و كمان 355/113

[thumb|360px|left|لما يكون [قطر الدايره 1, محيطها يبقى π]]

## لينكات برانيه

## مصادر

تصنيف:رياضيات
امبراطوريه كارولينجيه

thumb|left|400px|الامبراطورية الفرنكية الكارولينجيه فى ذروتها ، بأقسامها التلاته الرئيسيه سنة 843

**الامبراطوريه الكارولينجيه** هو اسم بيستخدم ساعات للتعبير عن امبراطورية الفرنكيين تحت حكم سلالة الكارولينجيين على اسم كارل مارتل. ف بدايتها كانت بتحكم اماكن عايش فيها بين عشره و عشرين مليون انسان 

## الاسم
رغم ان عبارة الامبراطوريه الكارولينجيه بتستخدم على الفتره بعد تتويج البابا ليو التالت شارلمان بوصفه امبراطور الامبراطوريه الرومانيه المقدسه سنة 800. لكن ده مش صحيح , علشان تتويج شارلمان مابتدش امبراطوريه جديده علشان شارلمان و حكام فرنكيا اللى قبله و حكام فرنكيا اللى بعده كانو من الفرانكيين. و جده كارل مارتل كان الحاكم المطلق لامبراطورية الفرنكيين و كل اوروبا الغربية .معظم المؤرخين بيفضلو استخدام مصطلح " المملكه الفرانكيه" او "عالم الفرانك " للاشارة للمنطقة اللى بتشمل اجزاء من المانيا و فرنسا بين القرن الخامس و القرن التاسع.

سلالة الكارولينجيين بيعتبروا مؤسسين فرنسا و الامبراطوريه الرومانيه المقدسة.

## تأسيس الامبراطوريه
فى السنين الاخرانيه من حكم الميروڤينجيين ، بقت سلالة الميروفنجيين مجرد حكام صوريين ,كارل مارتل اختار انه مياخدش لقب ملك ,لكن دور الميروڤينجيين انتهى فى انقلاب القصر سنة 751 لما بيبين القصير ابن كارل مارتل شال شيلدريك التالت من الحكم. بيبين القصير اختار انه مياخدش لقب امبراطور, حكم شارلمان ابتدا سنة 768 بعد موت ابوه بيبين القصير. شارلمان اختار انه ياخد لقب امبراطور ,لكن كل واحد منهم كان الحاكم المطلق لكل اوروبا الغربية

## الامبراطوريه فى عهد شارلمان (800-814)
شارلمان وزع حكم امبراطوريته الواسعة سنة 806 بين أولاده بيبين، ولويس، وشارل.
## بعد شارلمان
بعد موت شارلمان سنة 814 ورثته ما حافظوش على وحدة الامبراطوريه و ابتدت ف الانهيار. معاهدة فيردان سنة 843 قست الامبراطورية الكارولنجية لتلات أجزاء ، تشارل الاصلع حكم غرب فرانكيا اللى اتطورت لمملكة فرنسا.

## مصادر

كارل
تصنيف:عيلات مالكه
عدد اولى

تصغير|200بك|يسار

العدد الاولى (انجليزى: Prime number; فرنساوى: Nombre premier; &nbsp;*او* عدد پريمو) هوه عدد طبيعى له قاسمين هما الواحد والعدد نفسه
وأول 25 عدد اولى هما
2, 3, 5, 7, 11, 13, 17, 19, 23, 29, 31, 37, 41, 43, 47, 53, 59, 61, 67, 71, 73, 79, 83, 89, 97

## خصائص الأعداد الاولية
# لو العدد الاولى م يقسم حاصل الضرب أ*ب يبقى يإما م تقسم أ او م تقسم "ب"
# لو العدد م أولى و أ اى عدد صحيح يبقى أ^م-أ يقبل القسمة على م ودى اسمها "نظرية فيرما الصغرى"
# العدد م >1 يبقى عدد اولى إذا وفقط إذا كان المضروب (م - 1)! + 1 يقبل القسمة على م " نظرية ويلسون"
# لو العدد ن عدد صحيح اكبر من 1 فإنه فيه دايما عدد م بحيث نx/ln(x) بس متستعملهاش إلا للأعداد الكبيرة بس

## اكبر عدد اولى
**اكبر عدد اولى مكتشف** لحد دلوقتى هو 2^43112609 − 1 واكتشفه جى اى ام بى اس
و مؤسسة الحدود الالكترونية حطيت عليه مكافأة 100000$ للى يجيب عدد اولى فيه 10 مليون خانة على الاقل
وفى عرض اخر بـ 150000$ لعدد اولى من 100 مليون خانة
وربع مليون دولار لعدد ببليون خانة

تصنيف:اعداد
محمد شفيق غربال

**محمد شفيق غربال** (4 يناير 1894 اسكندريه - 19 اكتوبر 1961 ) ، مؤرخ مصرى اتخرج من مدرسة المعلمين العليا ( 1915 )، اتلمذ على ايد المؤرخ الانجليزى أرنولد توينبى. اشتغل استاذ للتاريخ الحديث فى جامعة القاهرة (1936) ، وساهم فى انشاء متحف الحضاره المصريه (1947) ، و الجمعيه المصريه للدراسات التاريخيه. اترأس وفد مصر فى الجمعيه العامه لليونيسكو (1948). اشتغل مدير لمعهد الدراسات العربيه العليا (1956-1961). أشرف عى اصدار الموسوعه العربيه الميسره (1956-1961). من مؤلفاته " **تاريخ المفاوضات المصرية الانجليزية** ".

## لينكات برانيه
* اعلام و شخصيات مصريه/الهيئه العامه للاستعلامات 

تصنيف:مواليد 1894
تصنيف:وفيات 1961
تصنيف:مؤرخين مصريين
تصنيف:اسكندرانيه
تصنيف:متعلمين فى جامعة القاهره
جمبرى

**جمبرى** Gamberi بالايطالى ( مفرده جمبرييايه) Gambero بالايطالى . جمبرى بالانجليزى Shrimp ، حيوان قشرى ، من فصيلة استكوزا و كبوريا، له انواع كتيره منتشره فى البحور المالحه و الأنهار و البحيرات الحلوه فى الاماكن الدافيه ، بتتاكل منه انواع كتيره.

thumb

thumb

thumb

thumb

thumb

## جمبرى بلغات
جمبرى اسمه العلمى caridea . جمبرى اسمه لاتينى squilla .جمبرى فى المصرى اصلها طليانى . جامبيرى gamberi و معناها بالايطالى جمبرى كبير مفرده جامبيرو gambero . جمبرى صغير بالايطالى جامبريتى gamberetti . فيه نوع يشبه الجمبرى بس له مخالب صغيره الايطاليين بيسموه سكامپى scampì. جمبرى بالفرنساوى crevette. الجمبرى بيتسما فى سوريا قريدس و دى كلمه اصلها تركى karides و بيتسما فى الامارات روبيان و دى كلمه اصلها فارسى. فى المغرب بيتسما "قمرون"اللى متاخده من الاسبانى camaron . بالبرتغالى camarao. جمبرى بالانجليزى shrimp. الانجليز بيسمو الجمبرى الكبير prawn لكن الامريكان كل الجمبرى الكبير و الصغير اسمه shrimp

## جمبرى و سمك جوبى
نوع جمبرى كبير له مخالب اسمه Pistol shrimp بيعيش مع سمك جوبى Goby . الجمبرى بيساعد فى فحر الجحر و السمك بينبه الجمبرى لو فيه خطر لان الجمبرى نظره ضعيف

https://m.youtube.com/watch?v=qHE0Jgmbtsg

## جمبرى علا شجر
فيه نوع جمبرى بتاع مايه عذبه فى شرق اسيا اسمه Cherry Shrimp ممكن يطلع علا شجر

thumb

https://m.youtube.com/watch?v=hc63_SlXFLg

## جمبرى مايه عميقه
اغلب الجمبرى بيعيش فى مايه مش عميقه لكن فيه انواع بتعيش فى مايه عميقه

thumb

## اكلات جمبرى
الجمبرى بيتباع بقشره او متقشر.فيه بيسلقوه بقشره بس الاحسن يكون متقشر
* جمبرى مسلوق:جمبرى مقشر و حتت طماطم و جتت فلفل اخضر و حتت بصل و توم مفروم و ملح و فلفل و كمون و شطه و خل و عصير لمون و مايه مغليه . بتحط علا نار لغاية ما يستوى
* جمبرى مقلى: جمبرى مقشر يتقلى بسمنه و يتحط عليه ملح و فلفل و كمون و شطه و توم مفروم و شوية خل و عصير لمون . ممكن يتسلق قبل ما يتقلى
* جمبرى صياديه : جمبرى مقشر و رز و حتت طماطم و صلصة طماطم و ملح و فلفل و كمون و شطه و حتت بصل و توم مفروم و شوية خل و عصير لمونه و زيت او سمنه و مايه مغليه علا نار لغاية ما يستوى
* جمبرى مع مكرونه: جمبرى مقشر و مكرونه و ملح و فلفل و كمون و شطه و حتت بصل و توم مفروم و شوية خل و عصير لمون و زيت و مايه مغليه علا نار لغاية ما يستوى
* كفتة جمبرى:جمبرى مفروم و رز مطحون و بيض و و بصل مفروم و توم مفروم و ملح و فلفل و كمون و شطه و شوية خل و عصير لمون . يتعملو صوابع او اقراص و يتقلو فى زبده او سمنه او زيت . ممكن بعد ما يتقلو يتحطو فى صلصة طماطم عليها كمون و عصير لمون

## صور اكلات جمبرى
thumb

thumb

thumb

thumb

thumb

## لينكات برانيه
* يوتيوب جمبرى و سمكه https://m.youtube.com/watch?v=qHE0Jgmbtsg
* يوتيوب جمبرى علا شجر
https://m.youtube.com/watch?v=hc63_SlXFLg

## مصادر

تصنيف:قشريات
الجمعيه الفابيه

thumb|100px|left| برنارد شو كان من اعمدة الجمعيه الفابيه
**الجمعية الفابية** ، جمعيه اشتراكيه انجليزيه ، اتأسست سنة 1884 ، بيؤمن اعضائها بالاشتراكيه التطوريه و تحقيقها عن طريق الدستور. بتعارض الماركسيه ، بالخصوص فى موضوع الصراع بين الطبقات و ديكتاتورية الطبقه العامله و الاستيلاء على الحكم بالقوه. بيرجع ليها الفضل فى تأسيس حزب العمال البريطانى سنة 1900. جورج برنارد شو و هـ.ج.ولز كانو من أهم قاداتها. اتأثر المفكر المصرى الكبير سلامه موسى بأفكارها لما زار لندن فى بدايات القرن العشرين.

فابيه
فابيه
فابيه
جمعية الشبان المسيحيين

تصغير|310px| ال " Y " منتشره على مستوى العالم .
**جمعية الشبان المسيحيين** واى.إم.سى.ايه YMCA اختصار لـ *Young Men's Christian Association* ، أتأسست فى لندن سنة 1844 عن طريق اتحاد الكنايس و بعدين فى امريكا سنة 1851 ، و انتشرت فى العالم بعد كده. بتهدف لنشر الوعى و الثقافه و الاخلاق الكويسه فى اوساط الشبان ، و بتعمل لهم فرق رياضيه و رحلات مفيده و معسكرات صيفيه. الجمعيه ما بتبصش للدين و ما بتروجش ليه و ممكن أى حد ينضم ليها بغض النظر عن معتقداته الدينيه. جمعية الشابات المسيحيات اتنشأت فى انجلترا و امريكا فى القرن 19.

جمعية الشبان المسيحيين ليها فروع فى مصر فى القاهره و اسكندريه. رياضيين مصريين متميزين ابتدو حياتهم الرياضيه فى جمعية الشبان المسيحيين ، زى بطل الجودو محمد رشوان اللى ابتدا مشواره للقمه من جمعية الشبان المسيحيين فى اسكندريه.

شبان مسيحيين
شبان مسيحيين
ميا كيرشنر

thumb|200px|ميا كيرشنر

**ميا كيرشنر** (*Mia Kirshner*) اتولدت فى تورونتو, اونتاريو (25 يناير 1975)، ممثله كنديه بتشتغل فى السينيما والتليفيزيون.

ميا تبقى بنت إتي، مدرسة إنجليزى, وشيلدون كيرشنر صحفى كان بيكتب فى جرنال الأخبار اليهودية الكندية. هيا كمان حفيدة ناجين من الهولوكوست. ميا درست الادب الروسى وصناعة السينيما فى القرن العشرين فى جامعة مكجيل فى مونتريال.

## لينكات برانيه
* 
## مصادر

تصنيف:مواليد 1975
تصنيف:ممثلات كنديات
تصنيف:يهود كنديين
تصنيف:مواليد فى تورنتو
حتشبسوت

**حتشبسوت** (يعنى انبل الستات)- (بالانجليزى : Hatshepsut)، (حكمت 1479 - 1458 قبل الميلاد )، ملكة مصر من الاسرة الفرعونيه التمنتاشر. بنت تحوتمس الاول و اخت مش شقيقه و مرات تحوتمس التانى اللى حكمت بعد وفاته كوصيه على تحوتمس التالت لكن استاثرت بالحكم لغاية وفاتها. بعتت اسطول على بونت عشان التجاره. من اثارها معبد الدير البحرى و مسلتين ف الكرنك

## انجازات الملكة حتشبسوت
* -استعملت قنوات المايه تانى الى بتربط ما بين دلتا البحر الاحمر و النيل
* -بنت بنايات كتيره ف معبد الكرنك و بنت لنفسها معبد ف دير البحرى ف الاقصر
* - بنت سفن الى عملت بيها حملات تجارية و مصر بقت ف اعلى مستوى من اقتصادها
* -بنت مسلتين كبار مكونة من الجراتين، تمجيداً للاله آمون
[thumb|معبد حتشبسوت ف [الاقصر.]]
thumb|مسلة الملكة حتشبسوت
## لينكات خارجيه
* باب وهمى لوزير الملكه حتشبسوت 
**حتشبسوت** كانت ملكه مصريه من الاسره التمنتاشر و هيا من الاسرات اللى حكمت المملكه المصريه الحديثه ما بين سنة 1550 و سنة 1292 قبل الميلاد.

100px|center

## شوف كمان
* مصريين
* مصر
* مصر القديمه

## لينكات برانيه

## مصادر

تصنيف:ملكه مصريه
تصنيف:ملوك
تصنيف:مصر القديمه
حبهان

**حبّهان** ()، اسم لنوعين من النبات اسمهم العلمى **اليتاريا كارداموم** - الحبهان الاخضر - Elettaria Cardamomim و **اموموم**-الحبهان الاسود (*Amomum*) - من الفصيله الخيميه اللى تبع عيلة الزينجيبيراسى (Zingiberaceae) و ابن عم الجنزبيل اللى بنتمى لنفس العيله. الحبهان موطنه الهند و سريلانكا. بيتزرع عشان بذوره اللى ليها ريحه عطريه جامده و بتستعمل فى الطب و التتبيل.كلمة حبهان جايه من الاسم العربى للنبات (حب الهيل) و اللى مشتق م اسم النبات بالفارسى ال **هِل**.
الحبهان بيتضاف فى بلاد زى الهند و العراق للشاى و بيتمسى شاى **** و بيتزوّد فى مصر للقهوه المحوجه و ساعات بيضيفوه للاكل زى الرز و الشوربه.
## التسميه
الاسم المعروف فى مصر هو "" , بيتنطق فى العربى ""
. بيتسمى كمان "هال"  او "هيل" .
الاسم العلمى
cardamōmum
من اصل يونانى قديم:
καρδάμωμον,
من الكلمتين κάρδαμον
و
ἄμωμον.

File:Elettaria cardamomum Capsules and seeds.jpg|حبهان
File:Black and green cardamom.jpg|الحبهان الاسود و الحبهان الاخضر

## شوف كمان
* ليستة التوابل والبهارات
## مصادر

تصنيف:بهارات
تصنيف:نباتات
تصنيف:اكل
تصنيف:اعشاب
حتب حرس الاولانيه

[تصغير|200px|كرسى حتب حرس -[متحف الاثار المصريه|المتحف المصرى]]
**حتب حرس** - بالانجليزى : Hetepheres I -، بنت ملك مصر حونى ، اخر ملوك الاسرة التالته ، و مرات سنفرو اول ملوك الاسره الرابعه ، و ام الملك خوفو. اتعثر فى مقبرتها جنب الهرم الاكبر على أثاثها الجنازى ، لكن تابوتها كان فاضى. اثاثها و تابوتها موجودين فى المتحف المصرى فى القاهره.
## شوف كمان
* مصريين
* مصر
* مصر القديمه

## لينكات برانيه

## مصادر

تصنيف:ملكه مصريه
تصنيف:ملوك
تصنيف:مصر القديمه
بابونج

left|thumb|300px|بابونج
**بابونج** ، بيتسمى **فراخ ام على** ، نبات معمر اسمه العلمى **انتيميس نوبيليس** - Anthemis Nobilis - ، أزهاره اللى بتشبه الأقحوان، لونها أبيض واصفر ، وبتستعمل بعد ما بتتجفف فى عمل شاى بيتسمى شاى كاموميل.
## شوف كمان
* فوائد البابونج، من موقع بابونج 

تصنيف:نباتات
تصنيف:مشاريب
تصنيف:نباتات طبيه
القطوع المخروطيه

**الهعغفقطع اخهع7غ6فلمخروطى** (انجليزى: Conic section; فرنساوى: Conique) ده منحنى بيتكون نتيجة تقاطع مستوى مع مخروط دائرى قائم ، و القطوع المخروطيه درسها هع7وسماها العاهعغفلم ابولونيوس سنة 200 قبل الميلاد.

## انواع القطوع المخروطيه
left|450px|thumb|انواع القطوع المخروطيه
فى تلات انواع من القطوع المخروطيه هى القطع المكافئ والقطع الناقص والقطع الزائد وممكن نعتبر الدايره نوع رابع زى ما اعتبرها ابولونيوس.
# القطعنتا المكافئ بيتكوةن من ةتقاطع المستوى معنتعا المتناغخروط لما نتعاغليكون التاغفلمستوى تاعموازى لراستةم الةىتخروط.
# الدائره والقطع الناقص بيتكونو من تةىتقاطع المسةةىتتوى مع المخروط لما يكون المنحنى المتكون مقفول.
# القطع الزائد بيتكون مةن تقاطع المةستوىة مع المةةخروةط لمة المستوةى يةوازى محورة اةلةة
## لينكات برانيه
* ويكى-كتب الانجليزى ةفيه كةتاب بـ عةنةوان Conic Sections

## مصادر

* Ankara Özel Ders 

تصنيف:رياضيات
انتشار ثقافى

[left|thumb|200px| [الاهرامات المصريه|اهرامات مصر.]]
[left|thumb|200px| [الميكسيك|المكسيك عرفت الاهرامات.]]
[left|thumb|200px| رع 2 المركب اللى عدى بيها [ثور هيردال المحيط الأطلسى - متحف كون-تيكى ، اوسلو]]
**انتشار ثقافى** Cultural diffusion : بتمتاز الثقافات بقدرتها على الانتقال من منطقه لمنطقه نتيجه لاتصال المجتمعات ببعض ، عن طريق الغزو او بالهجره و طرق سلميه تانيه. اهتم بيها علما الاثار و الانثروبولوجيا و بيعتبر اليوت سميث Elliott Smith و وليام جراهام سمنر William Graham Sumner من أهم علما **[[المدرسة الانتشارية]]** Diffusionist School اللى حاولوا يبرهنوا على انتشار الثقافه المصريه القديمه لمناطق كتيره فى العالم ، و حاول ثور هيردال Thor Heyerdahl عملى اثبات امكانية انتشار الثقافه من منطقه لمنطقه بعيده عبر المحيط و وصول الثقافه المصريه القديمه لل مكسيك اللى زى مصر عرفت الاهرامات و فى ثقافتها عناصر تشبه عناصر الحضاره المصريه القديمه زى التحنيط.

فمثلا ثور هيردال(1914م - ). من علما علم الانسان (الأنثروبولوجيا)، ومؤلف نرويجى ذاعت شهرته سنة 1947م لما أبحر فى طوف من خشب البلزا يسمى كون ـ تيكى من بيرو الى جزر تواموتو شرقى بولينيزيا.

وقد قطع هو ورفاقه الخمسة الرحلة لكى يثبت نظريته بأن جزر بولينيزيا ممكن يكون قد أتاها الهنود من جنوب امريكا. يحكى كتابه كون ـ تيكى (1950م) قصة دى الرحلة البحرية. و سنة 1958م كتب أكو ـ أكو، كتاب عن جزيرة ايستر. و سنة 1970م سافر هيرد ومعه سبعة من البحارة فى قارب من قصب البردى سماه موروكو رع 2 من مراكش الى باربادوس. وصرّح أن دى الرحلة قد برهنت على أن المصريين القدام أمكنهم أن يبحروا فى مراكب مشابهة الى العالم الجديد.

ولد هيردال فى لارفيك بالنرويج.

## شوف كمان
* ثقافه 

تصنيف:انثروبولوجيا
جناين انطونيادس

**انطونيادس** ، قصر ضيافه و جنينه عامه مفتوحه ، و هبها راجل غنى يونانى متمصر لمدينة اسكندريه و اتسمت باسمه. اكتشفت فيها أثار كتيره من اشهرها مقبره بطلميه من القرن 2 قبل الميلاد.

تصنيف:اثار مصر
تصنيف:يونانيين
تصنيف:متمصرين
تصنيف:اسكندريه
اوشابتى

100px|thumb | نموذج لل اوشابتى
**الأوشابتى** Ushabti كانت تماثيل صغيره بتتصنع من الحجر او الخشب او القيشانى و بتدفن مع المتوفى فى مصر القديمه. بتقول النصوص اللى اتنقشت على كتير منها إن الغرض منها إنها تحل محل الميت فى تأدية الاشغال الشاقه فى العالم الاخر ، زى حرث الارض و سقيها و شيل الرمله من ناحيه لناحيه.

تصنيف:دين مصرى قديم
ايام العرب

**ايام العرب**، مصطلح بيخص الحروب و الصراعات المسلحه اللى كانت بتحصل بين القبايل العربيه فى الجزيره العربيه قبل الاسلام و فى بداياته. النثر و الشعر اللى اتكتب اياميها ادوا الباحثين فكره عن أحوال العرب قبل الاسلام فى الفتره المعروفه بـ"الجاهليه" زى الفروسيه، و الثقافه، و الدوافع الماديه و الإجتماعيه اللى كانت سايده.

ومن اشهر ايام العرب يوم البسوس ويوم داحس والغبراء ويوم فيف الريح ويوم رحرحان واليحاميم وخزاز والزنائب وواردات وخزاز ودى قار والفجار

تصنيف:عرب
تصنيف:ثقافه عربيه
بحر ايجه

thumb|left|230px|بحر ايجه
**بحر ايجه** ( باليونانى : Αιγαίο Πέλαγος - بالتركى : Ege Denizi ) دراع من البحر المتوسط طوله 644 كم، و عرضه 322 كم، بين اليونان و اسيا الصغرى. بيربطه الدردنيل بـ بحر مرمره. فيه جزر صغيره كتيره. اسمه القديم ارخيبلاجو Αρχιπέλαγος .

ايجه
تصنيف:اليونان
تصنيف:توركيا
ادولف ايخمان

230px|thumb|left|ادولف ايخمان و هما بيحاكموه
**كارل ادولف ايخمان**، بالالمانى : Karl Adolf Eichmann ( سولينجن، 19 مارس 1906 - الرمله، 31 مايو 1962 )، زعيم نازى ، بيعتبر المخطط الرئيسى لخطة الحل الاخير اللى طبقتها المانيا النازيه عشان يتخلصوا نهائى من اليهود فى اوروبا. بعد الحرب العالميه التانيه اتهم بإبادة اليهود فى اوروبا و هرب على الأرجنتين لكن اسرائيل خطفته و حاكمته و أعدمته.

ابتدت محاكمة آيخمان بشكل علنى فى (11 ابريل 1961م) و أعلن آيخمان أنه كان ينفذ الأوامر و أنه بالرغم من الأخطار اللى كانت تحوم حول من يخالف الأوامر إلا أنه ساعد اليهود و كان هو الوحيد اللى خاطر بحياته لأنه مش من مؤيدى السياسة النازية ضد اليهود, وطلب آيخمان إحضار الشهود من اليهود اللى ساعدهم واللى كانو على علم بما قدم لليهود لكن طلبه رفض بشكل قاطع, و بعد ما ساءت أحواله وعلم بالمصير المحتوم اللى ينتظره تقدم بالتماس للسماح له باعتناق اليهودية.
وبعد سؤاله عن الاسباب اللى دفعته لده الفعل, أصر آيخمان على عدم الكلام إلا قدام عدسات المصورين وعلى مسامع الصحفيين من اماكن العالم, وظن اليهود أن أيخمان عايز استعطافهم بمدح اليهود الدين اليهودى قدام العالم خاصة و أن الحكم النهائى ماكانش قد صدر بعد فى ذلك الحين, فوافق اليهود على ده الطلب, وفعلا تم ذلك قدام الصحافة العالمية ووقف آيخمن قدام اجهزة الصحافة والإعلام وقفة عسكرية فيها من العزة والشموخ ما يفتقر ليه الكثيرون, وقال الكلمات اللى دونت فى كتب التاريخ اللى ينبغى علينا تأملها والاستفادة منها ونحن فى دى الفتره من تاريخنا اللى نمر بيها فى أصعب الظروف على الاطلاق, قال آيخمان:
( أردت اعتناق اليهودية مش حب فيها, ولا فى اسرائيل, إنما أردت بكده أن أهتف لنفسى أن كلب يهودى قد أعدم ليُدرك من سبقوه من الكلاب ....... و إنه لكم يسعدنى قبل ما أموت أن أوجه رسالة اعتذار للاسرائيليين تحمل كل ندمى وحرقتى و أقول لهم: إن أشد ما يحز فى نفسى أننى ساعدتكم على النجاة من افران هتلر, كنت اكثر انسانية معكم, فى الوقت نفسه كنتم اكثر خبثا وقذارة أيها الكلاب, إن ارض فلسطين مش إرثكم ولا ارضكم, فما أنتم إلا عصابة من الإرهابيين والقتلة ومصاصى دماء الشعوب, ما كان لكم إلا الحرق فى افران هتلر لتنجو الارض من خبثكم وفسقكم ويهنأ الكون بعيد عن رذائلكم, فذات يوم سيأتيكم هتلر عربى يجتث وجودكم اجتثاثا, ويحرق عقولكم و أبدانكم بأفران البترول ........ أيها الكلاب, يؤلمنى أن أشبهكم بالكلاب, فالكلاب تعرف الوفاء اللى لا تعرفونه, لكن نجاسة الكلاب وحيوانيتها من اللى ليها سلوككم, إهنأوا ما شئتم بإجرامكم فى فلسطين, لحد تجيء اللحظة اللى تولون فيها الأدبار, وتعلو صرخاتكم تشق العنان, فتذوقوا مذلة النهاية اللى لا تتصوروا أنها بانتظاركم, وعندها هاتكون الكلاب الضالة احسن مصير منكم .
## لينكات برانيه
* أدولف إيخمان , موقع ياد فاشيم

## مصادر

تصنيف:مواليد 1906
تصنيف:وفيات 1962
تصنيف:سياسيين المان
تصنيف:نازيين
تصنيف:مجرمين المان
تصنيف:الحرب العالميه التانيه
تصنيف:ادينو بجرايم ضد البشريه
تصنيف:المانيا النازيه
تصنيف:المان
مغاره

[thumb|left|480x480px|[كهف ليتشوجويلا|مغارة ليتشوجيلا. نيو ميكسيكو]]
thumb|left|326x326px|مغاره

**المغاره** (انجليزى: cave) او **الكهف** هيا مكان طبيعى تحت الارض واسع كفايه علشان دخول البشر بتتشكل فى الغالب طبيعى بسبب عوامل الزمن و التعريه او الزلازل و غيرها على مدار ملايين السنين.

بتختلف الكهوف فى الحجم و بتتكون من عمليات جيولوجيه مختلفه زى العمليات الكيميائيه و التعريه بالميه و القوى التكتونيه و الكائنات الحية الدقيقه و الضغط و التأثيرات الجويه. ممكن تطبيق تقنيات التأريخ النظيرى على رواسب الكهوف لتحديد الجدول الزمنى للاحداث الجيولوجيه اللى شكلت الكهوف الحاليه.

علم الكهوف هوا علم استكشاف و دراسة كل جوانب الكهوف و بيئتها و ممكن طكان يكزن اسم لزيارة الكهوف أو استكشافها بغرض الترفيه او التنقيب.

## شوف كمان
* ليستة كهوف العالم

## اقرا اكتر
* دليل كهوف الأعضاء من جمعية الكهوف الوطنيه (<small>بالانجليزى</small>)
* اعمق الكهوف فى العالم  (<small>بالانجليزى</small>)
* اطول كهوف العالم  (<small>بالانجليزى</small>)
* قاعدة بيانات الكهوف العالميه (<small>بالانجليزى</small>)
* قاعدة بيانات ويكى الكهوف العالمية اللى عملها رواد الكهوف (<small>بالانجليزى</small>)
* اشهر الكهوف فى العالم  (<small>بالانجليزى</small>)

## لينكات برانيه

## مصادر

تصنيف:جغرافيا
عيد الشهيد

**عيد الشهيد** كان عيد مصرى فى العصر المملوكى ، له خلفيه دينيه مسيحيه ، لكن كان بياخد شكل مهرجان كبير كل المصريين كانو بيشاركو فيه بغض النظر عن ديانتهم و طبقاتهم. العيد ده كان بيتعمل علا شط النيل فى شبرا الخيمه يوم 8 بشنس ، و شبرا الخيمه كانت معروفه باسم شبرا الشهيد و شبرا البلد.

سبب المهرجان ده إن المسيحيين المصريين كانو بيقولو إن مية النيل مش ممكن تزيد من غير ما يجيبو صباع واحد قديس شهيد كان محطوط فى علبه فى كنيسه فى شبرا الخيمه و يغسلوه فى النيل. فى يوم العيد كان المسيحيين بيروحو علا هناك من كل نواحى مصر ويخرج معاهم سكان القاهره ويتجمعوا و يحطوا خيام على شط النيل فى شبرا دى ، و بسبب الخيم اللى كانت بتتحط هناك اتسمت شبرا الخيمه . و كان بييجى المغنيين والرقاصين والعربان ويدق الطبل وتلعلع المزامير وتسهر الناس وتعربد.

فى سنة 1301 منع السلطان بيبرس الجاشنكير الإحتفال بالعيد ده بسبب خروج المحتفلين عن النظام ، لكن السلطان الناصر محمد بن قلاوون اللى كان معروف بالتوليرانسيه و حبه للمهرجانات والإحتفالات رجعه سنة 1337 ، وبعدين اتمنع خالص سنة 1353 وقت فترة حكم السلطان ناصر الدين حسن.

## فهرست وملحوظات

## مراجع
* ابن تغري: النجوم الزاهرة فى ملوك مصر و القاهرة (16 جزء)، دار الكتب و الوثائق القومية، مركز تحقيق التراث، القاهرة 2005
* المقريزي : السلوك لمعرفة دول الملوك (9أجزاء) ، دار الكتب، القاهرة 1996.
* قاسم عبده قاسم (دكتور) : عصر سلاطين المماليك - التاريخ السياسى والاجتماعى، عين للدراسات الانسانية والاجتماعية، القاهرة 2007.

شهيد
شهيد
شهيد
شهيد
عيد وفاء النيل

[left|thumb|300px|[مصريين|المصريين احتفلوا بالنيل]]
[left|thumb|300px|الاله [حابى]]
**وفاء النيل** معناه ان النيل و فى بالميه الكافيه وقت فيضانه فى مصر. على مر التاريخ لعب النيل دورا كبيرا فى حياة المصريين. فى مصر القديمه قدس النيل بإعتباره مصدر الحياه والخير فى مصر. رمز المصريين القدام للنيل باله سموه الاله حابى تخيلوه على هيئة رجل جسمه قوى و له صدر بارز و بطن ضخمه كرمز لاخصابه ، و أحيانا شبهوه بالاله اوزوريس و كانو يعتقدون ان فيضان النيل على ارض مصر كل سنه ينبت الزرع الاخضر كمان جواز الاله اوزوريس من ايزيس اثمر حورس. وبما أن الاله حابى كان مزاجه متقلب ، مرة يرضى فيكون فيضانه بمنسوب مناسب ، و مرة يغضب فيرسل فيضانا عاليا يهدد بإغراق الاراضى او فيضان منخفض فيهدد الناس بالمجاعه  علشان كده كان لابد من ارضائه بالذبائح و الهدايا و الاعياد للاحتفال بوفائه. بالنسبه لأسطورة عروس النيل لا احد يعرف اذا كانت موجوده فعل او لا او ان كان ليها اصل مصرى. الاسطوره تقول ان كل سنه المصريين كانو يرمون عروسا حية فى النيل ليرضوه ، لكن المؤكد ان الاسطوره هى مجرد حكاية نسبت لمصر خظأ لإن الثابت تاريخى ان ديانة المصريين ما كانت تسمح بتقديم قرابين بشريه. ومن الاسطوره جت حكاية العروس الخشبية والحكايات الخياليه الغير مؤكده تاريخى.

المؤكد ان احتفال المصريين بعيد وفاء النيل فى العصور الوسطانيه كان احتفالا كبيرا من اكبر اعياد مصر ، كتب عنه ووصفه مؤرخين مصر فى العصور الوسطانيه.

## عيد وفاء النيل فى العصور الوسطانيه
تصغير|300px|رسم بيصور احتفال المصريين بوفاء النيل فى القرن تمنتاشر

ابن إياس وصف ليله من ليالى القاهره المملوكيه المحتفله بالنيل اللى خرجت فيها دهبية سلطان مصر و عامت من بولاق وهى متزينه بالورد والأعلام واستقبلوها الامرا بالطبل والزمامير عند مقياس فيضان النيل و وصفها بإنها كانت ليله من ليالى القاهره لا تنسى وقال فيها : " **من بر مصر ومقياس يقابله .. كان التقابل بين النور والنور** ".
 و حديثاً قد تم تقديم افلام عن وفاء النيل و عرائسه زى فيلم "عروس النيل" 
للبنى عبد العزيز و رشدى أباظة و فى العاده  يتم الاحتفال به فى الاسبوعين الاولين من شهر اغسطس و خاصة يوم 15 اغسطس من كل عام.

## مصادر
* ابن إياس: بدائع الزهور فى وقائع الدهور ، تحقيق محمد مصطفى، الهيئة المصرية العامة للكتاب، القاهرة.
* ابن أيبك الدوادارى : كنز الدرر وجامع الغرر، مصادر تأريخ مصر الاسلامية، المعهد الألمانى للآثار الاسلامية، القاهرة 1971.
* مختار رسمى ناشد ، فضل الحضارة المصرية على العلوم، الهيئه المصرية العامة للكتاب، القاهرة 1973.
* المقريزى : المواعظ والاعتبار بذكر الخطط والآثار ، مطبعة الادب، القاهرة 1968.

وفاء النيل
وفاء النيل
وفاء النيل
وفاء النيل
عيد النيروز القبطى

**عيد النيروز** ، هو عيد راس السنه القبطيه و هوه أول يوم فىالسنه القبطيه .عيد النيروز بيوافق أول شهر توت. توت هوه أول شهور السنه القبطيه.1 توت = 11 سپتمپر 
left|150px

## ميعاد عيد النيروز
أول السنه القبطيه = 1 توت = 11 سپتمبر

## أصل اللفظ
كلمة نيروز جت من الكلمه المصريه القبطيه (نيوس رومپى) (nyos rompe ) يعنى السنه الجديده . (نيوس يعنى جديد . رومپى يعنى سنه ) و اتحورت الكلمهلنيروز . أو من الكلمه المصريه القبطيه (نى اييرو) = الأنهار (ni eiero (نى = ال للجمع . اييرو = نهر). و اتحورت الكلمهلنيروز.
أما عن "ال نوروز أو النيروز الفارسى فمعناها النهارده الجديد (نو = جديد , روز = يوم) و هو عيد الربيع عند الفرس وميعاده فى مارس و دا غير ميعاد النيروز القبطى (المصرى) فى سپتمبر . اختلاف ميعاد النيروز القبطى (المصرى) فى سپتمبر عن  النيروز الفارسى فى مارس يثبت ان الأقباط ( المصريين) ما اخدوش عيد النيروز من الفرس و غيرهم. دا غير انه ثابت من الآثار الفرعونيه ان المصريين القدام بيحتفلو بعيد النيروز من زمان اوى من ايام الفراعنه قبل غيرهم ما يحتفل بيه .

## عيد النيروز عند المصريين القدام
كان الفلاح المصرى القديم بيتبع التقويم القبطى المعروف دلوقت فى زراعته. و لأهمية الزراعه عند المصريين اختارو أول توت كبدايه للسنه المصريه عشان بيوافق اكتمال موسم فيضان النيل. و هو الموسم اللى بيعم فيه الخير و البركه ع الجميع و تزيد فيه خصوبة الأرض و تتضاعف المحاصيل. موسم فيضان النيل المصريين القدام كانو بيسموه اخيت Akhet.

## عيد النيروز عند الأقباط
ومع عصر الامبراطور دقلديانوس -و هو  من أقسا عصور الاضطهاد ضد المسيحيين ايام الرومان - احتفظ المصريين بمواقيت و شهور سنينهم اللى بيعتمد الفلاح عليها فى الزراعه مع تغيير عدد السنين و تصغيره عشان يخلو السنه الاولانيه لحكم دقلديانوس يعنى 284 ميلاديه = 1 قبطيه = 4525 توتيه (فرعونيه)، ومن هنا ارتبط النيروز بعيد الشهدا عند الاقباط . و فى الأيام دى الاقباط كانو بيخرجو فى الوقت دا للحتت اللى دفنو و خبو فيها الشهدا عشان يذكروهم. بيحتفل الأقباط بعيد النيروز لغاية دلوقتى فيعتبر عيد النيروز هو أقدم عيد لأقدم أمه.

## عيد النيروز فى عصر المماليك
و يذكر المقريزى اللى عاش فى عصر المماليك مظاهر الاحتفال بعيد النيروز و راس السنه المصريه فى العصور الوسطانيه، و اللى  كان واحد من الاحتفالات الكبيره اللى بيحتفل بيها المصريين كلهم مسيحيبن و مسلمين ، كمان كانت الدوله من العصر الفاطمى تحتفل ع المستوا الرسمى بالمناسبه دى بتوزيع الهدايا و العطايا . دا جمب الاحتفالات الشعبيه اللى كانت بتاخد شكل كرنڤال carnival شعبى رائع يخرج فيه الناس للنيل و الترع و الجناين و الغيطان و يرشو بعض بالماييه ، ويختارو من بينهم واحد ينصبوه أمير النيروز يمشى بموكبه فى الشوارع والحارات و يفرض ع الناس الرسوم و يحصلها منهم و اللى  يرفض يرشه بالماييه . و كل دا طبعن هزار .

## مزيكه Jingle Bells

## شوف كمان
تقويم قبطى

## لينكات برانيه

## مصادر

 

تصنيف:تقاويم
تصنيف:تاريخ مصر القبطيه
بابا اسكندريه للمصريين الاورتودوكس

200px|thumb|left| البابا تواضروس التانى بابا اسكندريه

210px|thumb|left|البابا الراحل شنوده التالت بابا الاسكندرية وبطريرك الكرازه المرقسية

**بابا اسكندريه للمصريين الاورتودوكس** بابا الكنيسه القبطيه الارتودوكسيه فى اسكندرية ، او بابا اسكندريه, هو رئيس كنيسة اسكندريه المصريه الارتودوكسيه اللى بينتمى ليها حوالى 16 مليون عضو فى كل اماكن العالم ، بينهم حوالى 12 مليون من المسيحيين الارتودوكس فى مصر ، و 4 ملايين مغتربين بره مصر .دلوقتى بابا اسكندريه للمصريين الاورتودوكس هو تواضروس التانى بابا اسكندريه

لقب " بابا الاسكندرية " لقب بيتقال على رؤسا أساقفة الكنيسه القبطيه الأرتوذكسيه (بابا الاسكندرية وبطريرك الكرازة المرقسية)، و " بابا " هى فى الاصل كلمة قبطيه بتتنطق " بى آبا " و معناها الاب، و بيتقال ان اول واحد اتلقب باللقب ده هو القديس انيانوس البطريرك التانى لكرسى الاسكندريه الرسولى.

المقر الأصلى للكرسى المرقسى كان فى مدينة اسكندرية لكن اتنقل على القاهره فى عهد الوالى عبدالعزيز فى العصر الأموى.

بيتم انتخاب بابا اسكندريه من الرهبان، و ممكن يكون البابا من الأساقفه او المطارنه ، و بتشترط لايحة انتخاب البابا المعمول بيها دلوقتى ان المترشح للكرسى البطريركى لازم يكون من الرهبان المتبتلين اللى عمرهم ما اتجوزوا ، و ان المترشح لازم مايقلش سنه عن اربعين سنه ، و بتنص اللايحه على عمل قرعه هيكلية مابين اول تلت مرشحين فى ترتيب الأصوات.

## شوف كمان
* بابا
* ليستة بطاركة اسكندريه

## مصادر
* المصرى اليوم، جلوس البابا شنودة على كرسى البابوية، عدد 2345، 15 نوفمبر 2010 

تصنيف:باباوات مصريين
تصنيف:رؤسا اساقفه
ايسلاندى

thumb|left|مخطوط بالايسلاندى
**اللغه الايسلندى** (*íslenska*) لغه هيندو-اوروبيه تبع مجموعة اللغات الجرمانيه الشماليه.

عدد الناس اللى بيتكلو ايسلاندى اكتر من 320,000. اكترهم عايشين فى ايسلاندا و بردو فيه نسب قليله فى الدنمارك و النرويج و امريكا و كانادا. الايسلاندى هو اللغه الرسميه فى ايسلاندا و بينظم دراستها و الحفاظ عليها مؤسسه اسمها معهد ارنى ماجنوسون للدراسات الايسلانديه (Stofnun Árna Magnússonar í íslenskum fræðum).

الايسلاندى بتكتب بحروف لاتينى مع شوية تغييرات بسيطه و فيها حرفين مش موجودين فى الانجليزى و هما:
* (þ) و بيتنطق *ثورن* و بيقابل حرف الـ **ث**.
* (ð) و بيتنطق *إذ* و بيقابل حرف الـ **ذ**.

## شوف كمان

* جدول اللغات

تصنيف:لغات
تصنيف:ايسلاندا
بتاح

frame|پتاح

**پتاح** ، Ptah ، فى الدين المصرى القديم نتر يعنى كائن ربانى رمز ممفيس (منف) القوى. نتر الفنانين و ملهمهم و حاميهم . بتكمن قوة عملية الخلق اللى بيعملها فى الكلمه ، و كان اسلوبه فى الخلق بيقوم علا القلب و اللسان ، القلب بيوحى بالفكره للسان اللى بينطق.

ثالوثه بيتكون منه و من مراته سخمت ، و ابنهم نفر توم. قابلوه اليونانيين القدام باله الحداده عندهم " هيفايستوس ".

تصنيف:دين مصرى قديم
تصنيف:الهه مصريه
تصنيف:ميثولوجيا مصريه
ايرلاندى

**الايرلاندى** ( **بالايرلاندى**:Gaeilge ، بالانجليزى: Irish) : لغه جويدليه تبع عيلة اللغات الهنديه-الاوروبيه. نشأت فى ايرلاندا و اتكلمها الايرلانديين على مدى تاريخهم.النهارده الايرلاندى ماحدش بيتكلمها غير شوية اقليات فى العالم كله بس ليها وضع رسمى كونها اللغه الوطنيه و الرسميه الاولى فى جمهورية ايرلاندا و كونها كمان لغه رسميه من لغات الاتحاد الاوروبى. فى المملكه المتحده ، بيعترفو بيها كلغة اقليه فى ايرلاندا الشماليه.

## شوف كمان
* جدول اللغات.

تصنيف:لغات
تصنيف:ايرلاندا
تصنيف:المملكه المتحده
ايمحوتب

left|thumb|300px|هرم سقاره المدرج
**امحوتب**, وزير زوسر فرعون مصر اللى اسس الاسره التالته. نفذ بناء هرم سقاره المدرج المدرج من الحجر ( 2900 قبل الميلاد ). اشتهر بعلمه فى الفلك و الطب, و عملوه المصريين اله فى العصور المتأخره و ساووه بالاله تحوت. وعبده البطالمة واعتبروه اله للطب والسحر والفلك وقابله اليونانيين بالاههم اسكلبيوس. فى ناس شايفة ان امحوتب هو سيدنا يوسف و بالخصوص بعد ما حصلت قصة المجاعه فى عصر الملك زوسر.

## قبر زوسر

بنا زوسر قبره **هرم سقاره المدرج** على بعد ميل من جرف سقاره عشان يبقى بعيد عن باقى المقابر واشرف على البناء الوزير امحوتب والهرم بيتكون من ست درجات مش متساويين و ارتفاعه 62 متر و مكسى بحجر جيرى ابيض و من جواه متكون من شبكه ممرات و اوضه دفنه اتبنت من الجرانيت
## شوف
اشهر اطباء مصر القديمه
## مصادر

تصنيف:دين مصرى قديم
تصنيف:مصر القديمه
تصنيف:الهه مصريه
تصنيف:ميثولوجيا مصريه
فن السينيما

:*فيه صفحه للتوضيح عن *'سينما (توضيح)**'
تصغير|دى لقطه لتحريك الحصان فى قرن 19
الفن السابع بتتقال دايما على فن السينيما بيسموه الفن السابع. السينيما من الفنون الجديده اللى ظهرت و كانت بداياتها مع الرسوم المتحركه بانهم كانو يصورو صور يرسمو صور ثابته و بمكن تحريك بتتحرك الصور دى بسرعه معينه ورا بعضها بالترتيب فتبان الصور دى كانها مشهد متحرك , و والت ديزنى اسهاماته فى المجال ده كبيره جدا و بيعتبر اهم رائد لمجال الرسوم المتحركه و بعد مابدات الرسوم المتحركه بدا صناع السينيما الاوائل يعملو سينيما بس كانت فى الاول صامته بانهم كانو بيعملو افلام بيمثلها اشخاص طبيعيين و من اشهر الرواد فى المجال ده العالمى شارلى شابلن اللى كان مشهور بالعصايه و الشابوو و الشنب الصغير و كان بيقدم اللى هو عايز يقوله بالحركه بس لان الميكساج (تركيب الصوت مع الصوره ماكانش لسه ظهر )و كانت افلام شارلى شابلن بتكون دايما ليها لمسه كوميديه ,وبعدين بداو المنتجين يجيبو روايات عالميه لكتاب مشهورين و يخلو اشخاص طبيعيين يمثلوها ومع الوقت بدات السينيما تقدم روايات اكتر و بدات تظهر مدارس و اتجاهات فى السينيما فيها و كان معظم الممثلين فى بدايات السينيما متاثرين شويه بالاداء المسرحى فى دول كتير من دول العالم اللى كانت مهتمه بالسينيما فى بداياتها من الاداء , وده لان المسرح بيحتاج اداء حركى اعلى وصوت اعلى لان اللى بيشوفو العرض بيبقو على مسافه من الممثل اما فى السنيما الكاميرا بتكون اقرب للمثلين و ممكن تعمل عليهم (CLOSE) وتقرب منهم فيبان تعبير الوش و ده غير المسرح اللى بيعتمد على الاداء الحركى الكامل للممثل .

## لينكات برانيه
* 

## مصادر
  
 
   

تصنيف:سينما
تصنيف:سينيما
لغات ايرانيه

thumb|Genetic division of Iranic languages
**اللغات الايرانيه** هى لغات بتكون مجموعه من الفصيله الفرعيه الهندو-ايرانيه اللى تبع عيلة اللغات الهيندو-اوروبيه.
و بيتكلمها الشعوب الايرانيه و اقدم مثال عليها هو اللغه الأڤيستى (لغة الكتاب المقدس بتاع الزورادوشتيين) و فيه منها 87 لغه مستقله من اشهرهم الفارسى و الكوردى و البلوتشى و الپاشتو.

## شوف كمان
* جدول اللغات

تصنيف:لغات
البحر الاصفر

thumb|left|230px|البحر الاصفر
**البحر الاصفر** ،(بالصينى: 黄海 "**هوانج هاى**"; كورى: 황해, او 서해 Seo Hae) هو اسم الجزء الشمالى من بحر الصين الشرقى . البحر الاصفر هو دراع من المحيط الهادى ( الباسيفيك )، بيمتد بين الصين و كوريا.

اصفر
تصنيف:الصين
تصنيف:كوريا الشماليه
تصنيف:كوريا الجنوبيه
بحر الصين

thumb|left|230px|بحر الصين
**بحر الصين** جزء من غرب المحيط الهادى ( الباسيفيك ) ، بتقسمه تايوان بموقعها لجزئين ، بحر الصين الشرقى ، و بحر الصين الجنوبى.

*

صين
البحر البلطى

300px|thumb|left|خريطة بحر البلطيق
**البحر البلطى**، **بحر البلطيك**، **بحر البلطيق** (انجليزى: Baltic Sea; فرنساوى: Mer Baltique)، دراع من المحيط الاطسى (المحيط الاطلنطى)،

## جغرافيا
البحر البلطى مساحته 745 402 كم مربع، بيمتد فى شرق اوروبا. حواليه السويد و فينلاندا و روسيا و الدول البلطيه و بولاندا و المانيا و الدنمارك.

## مصايد
البحر البلطى فيه مصايد سمك مهمه. ا

## موانى
هم موانى البحر البلطى كوبنهاجن و شتتن و دانزج و سانت بطرسبورج و هيلسينكى و ستوكهولم.
## خلجان
خليج فينلاندا هو الامتداد الشرقى لبحر البلطيق و موجود بين فينلاندا (فى الشمال) و استونيا (فى الجنوب) لحد سانت بطرسبورج فى روسيا على مصب نهر نيڤا اللى بيصب فى خليج فينلاندا.
## لينكات برانيه

## مصادر

البحر البلطى
بلطى
تصنيف:جغرافية اوروبا
البحر الاسود

[300px|thumb|خريطه بتوضح [البوسفور|مضيق البوسفور بالاحمر و مضيق الدردنيل بالاصفر و بحر مرمره بين البحر الاسود و بحر ايجه]]

**البحر الاسود** ، بحر داخلى ( 400 414 كم مربع ) ، أقصى عمق فيه 2,212 متر. البوسفور و بحر مرمره و الدردنيل بيربطوه بـ البحر المتوسط. حواليه بلغاريا و رومانيا و روسيا و أوكرانيا و جورجيا و تركيا. أهم موانيه اوديسا و باتومى. بتصب فيه انهار الدانوب و الدنيبر و الدون. فى العصور الوسطانيه اتعرف باسم **بحر بنطش** و **بحر القسطنطينيه**.
## شوف كمان
* مضيق بونيفاسيو

البحر الاسود
اسود
البحر الابيض

thumb|left|230px|البحر الابيض
**البحر الابيض** خليج من بحر بارنتس ، 368 95 كم مربع ، بيمتد لمسافة 585 كم ، اقصى عمق ليه 350 م. أهم موانيه أركانجل. بتربطه قناه ملاحيه بـ البحر البلطى عند سانت بطرسبورج. بيتجمد فى الفتره ما بين نوفمبر و مايو ، مهم لتصدير الخشب و الصيد. بيصب فيه دوينا الشمالى و أونيجا.

ابيض
بحر أرافورا

thumb|left|250px|بحر أرافورا
**بحر أرافورا** جزء من المحيط الهادى ( الباسيفيك ) بين استراليا و غينيا الجديده. فيه جزر تبع اندونيسيا ، فى غربه بحر تيمور ، و فى شرقه بحر كورال.

أرافورا
البجوات

تصغير|يسار | '''مقابر البجوات''' - فى مدينة الخارجة
تصغير

**البجوات** ، هى مدافن مسيحيه قديمه فى واحه الخارجه ، مصر. فيها كنيسه كبيره من اللبن المكسى بالملاط ، و على حيطانها رسوم لقديسين ، فيها أكتر من 260 هيكل و مدافن ، بتعتبر من أهم و اقدم الاثار المسيحيه فى مصر.
## مصادر
* الهيئة العامة للاستعلامات
* موسوعة تاريخ أقباط مصر
تصغير|يمين

بجوات
بجوات
سياسة اسرائيل

**[[اسرائيل]]** بتتصنف على انها دوله نظامها جمهورى برلمانى , بيكون فيها رئيس جمهوريه دوره بروتوكولى و رسمى مش تنفيذى و بيكون رئيس الوزرا , و اسرائيل دوله ديموقراطيه و عشان كده الدول الديموقراطيه زى امريكا و اوروبا الغربيه بيساندوها على اساس انها النموذج الوحيد للديموقراطيه الحقيقيه فى المنطقه , و ده عامل اشكاليات و سوء فهم بين بقية دول المنطقه اللى مش عارفه(على الاقل على مستوى راجل الشارع) ايه سبب وقوف الدول الغربيه مع اسرائيل و بين الدول الغربيه .
 
لان اسرائيل بتاخد الديموقراطيه الغربيه بشكل اساسى اللى بتعتمد على الحوار فاسرائيل بتعرف تعمل حوار سياسى مش بس جواها لكن ناجحه تماما فى انها تعمل حوار مع الدول الغربيه و بالزات الدول اللى ليها تاثير على القرار السياسى الدولى .
175px|center

تصنيف:اسرائيل
الاتحاد للمتوسط

250px|thumb|<br /><br />

**الاتحاد للمتوسط** ( Union pour la Méditerranée) ابتدا بتفكير من الرئيس الفرنساوى نيكولا ساركوزى, و بدا التفكير اساسا عند ساركوزى بانه يعمل اتحاد يجمع دول البحر المتوسط الا ان المانيا بلغت فرنسا رفضها الشديد لاتحاد دول المتوسط لان ده ممكن جدا انه ياثر على الاتحاد الاوروپى و ضغطت على فرنسا ان لو فرنسا مصممه على الاتحاد فلازم ان كل الاتحاد الاوروپى ينضم ليه و فعلا بقت كل دول الاتحاد الاوروپى اعضاء فى الاتحاد و اتغير الاسم المقترح ليه من اتحاد البحر المتوسط و بقى اسمه اتحاد علشان المتوسط وبقى يضم كل الدول اللى بتطل على البحر المتوسط و كمان معاهم دول الاتحاد الاوروپى و الاوردون.

## اهداف الاتحاد
* ان دول البحر المتوسط تتعاون فى تنظيم الهجره و التقليل من الهجره الغير شرعيه.
* ان دول البحر المتوسط تتعاون فى انها تحافظ على البحر المتوسط وتقلل التلوث فى البحر.
و بالنسبه لتركيا فيه اراء فيه تصورات بتقول ان ضمها للاتحاد المتوسطى بديل عن ضمها للاتحاد الاوروپى.

## رئاسة الاتحاد
بيكون للاتحاد مدة رياسه عباره عن سنتين بيكون فيهم رئيس من دول جنوب البحر المتوسط و رئيس من شمال البحر المتوسط. و الرئيسين الحاليين هما ساركوزى و مبارك.

الاتحاد للمتوسط
تصنيف:البحر المتوسط